พูดสิ่งที่คนอยากได้ยิน ทำอะไรสนุกๆ ทำตัวครื้นเครง
​ เป็นคนเปิดประเด็น คุณไม่จำเป็นต้องสอดรู้สอดเห็นมากเกินไปเพื่อถามคำถามสนุกๆ และทำให้คนรู้สึกผ่อนคลายและมีความสุข คุณอาจจะพูดถึงเรื่องราวเหล่านี้ก็ได้  เรื่องน่าอายตอนเด็กๆ การ์ตูนตลกๆ หรือการแสดงที่พวกเขาเห็นหรือดูเร็วๆ นี้ เหตุการณ์ที่ทำพลาดไปหรือเจอปัญหา เหตุการณ์ที่ไปเจออะไรสักอย่างแล้วไม่เหมือนอย่างที่คิดไว้เลยสักนิด สถานที่ที่แปลกที่สุดที่เคยไป นอกจากว่าการบ่นของคุณตลก ทางที่ดีที่สุดคือทำให้ทุกอย่างเป็นแง่บวกไว้ เพราะไม่มีใครชอบคนขี้บ่นหรือคนที่ชอบเศร้าหรอก เพราะมันจะทำให้เพื่อนๆ มองว่าคุณไม่ใช่คนสนุกเลยสักนิด ถ้ามีอะไรที่กวนใจจริงๆ ก็เขียนมันออกมาหรือคุยกับเพื่อนสนิท ดีกว่าบ่นดังๆ ให้ทุกคนได้ยิน อย่าปล่อยให้คนอื่นบ่นมากเกินไปด้วยล่ะ ถ้ามีใครคนหนึ่งบ่นอยู่ตลอด ลองพูดถึงเรื่องสนุกๆ แล้วพยายามเปลี่ยนให้เรื่องที่คุยกันกลายเป็นเรื่องดีๆ ที่จะทำให้คนอื่นยิ้มสิ เพราะคนที่อยู่ด้วยแล้วสนุกนั้นเป็นคนที่สบายๆ อีกทั้งมีความสุขที่ได้เล่าประสบการณ์และความคิดของตัวเอง ยิ่งถ้าคุณเปิดใจแล้ว คนอื่นๆ ก็มีแนวโน้มที่จะทำแบบเดียวกันด้วย แล้วบรรยากาศจะสนุกและน่าร่วมวงมากขึ้น ลองพูดเกี่ยวกับเรื่องพวกนี้ดูสิ  เหตุการณ์ฮาๆ ตอนเป็นเด็ก ตอนที่คุณทำอะไรที่ตลกและน่าอาย ตอนที่พยายามทำตัวโรแมนติกแต่พลาด ความสัมพันธ์ระหว่างคุณกับเพื่อนหรือญาติที่พูดถึงทีไรอดหัวเราะไม่ได้ทุกที งานพิเศษที่ตลกมากๆ ที่เคยทำ การนัดบอดที่ไม่เป็นไปอย่างที่หวัง อย่าจริงจังมากเกินไปเลย มันจะเป็นช่วงเวลาดีๆ นะถ้าคุณยอมให้คนอื่นเล่นมุกเกี่ยวกับคุณหรือเป็นตัวตลกสักหน่อย ทำแบบนี้จะทำให้คนอื่นๆ ผ่อนคลายแถมยังทำให้บรรยากาศเพลิดเพลินขึ้นด้วย  เล่าเรื่องตลกที่คุณทำวันนั้นที่คุณคิดว่าจะทำให้ทุกคนหัวเราะ เช่น คุณแสดงความเห็นที่ไม่ค่อยเข้ากับสถานการณ์ ทำกาแฟหกเลอะตัวเอง หรือทำอะไรที่ส่งผลให้คนมองคุณแปลกๆ เล่าเรื่องราวเหล่านี้ให้ทุกคนได้หัวเราะกันเลย ถ้าคุณสะดุดล้มหรือพูดอะไรที่ไร้สาระออกมาโดยไม่ได้ตั้งใจ อย่าแสดงท่าทีเขินอายเหมือนกับกลัวว่าคนจะมองว่าคุณแปลก เลือกที่จะหัวเราะสิ่งที่ตัวเองทำลงไปแล้วพูดเสริมประมาณว่า “ฉันเป็นแบบนี้อีกแล้ว!” ดีกว่า ไม่ว่าจะเข้าไปแนะนำตัวกับพนักงานชงกาแฟหรือเจอคนใหม่ๆ ที่น่าคุยที่ร้านกาแฟ จุดที่สำคัญคือการพร้อมที่จะรับฟังสิ่งที่เพื่อนใหม่พูด นี่เป็นวิธีการเดียวที่จะเปิดตัวเองกับคนและประสบการณ์ใหม่ๆ ขั้นตอนระหว่างนี้ยังเพิ่มความสนุกเข้าไปด้วย  แม้ว่าคนๆ นั้นจะแตกต่างจากคุณมาก คุณก็สนุกกับพวกเขาได้และยอมรับความแตกต่างเหล่านั้นดีกว่า แทนที่จะมัวแต่เก็บตัวเองอยู่ในคอมฟอร์ทโซน ทุกคนมีอะไรบางอย่างที่จะสอนคุณทั้งนั้น และยิ่งคุณรู้จักคนเยอะ คุณก็จะได้ความรู้เยอะไปด้วย อย่ามองคนใหม่ๆ ว่าไม่คุ้มหรือเสียเวลาที่จะทำความรู้จักเลย ทักทายก่อนเลย แนะนำตัวเอง แล้วถามเกี่ยวกับเขาหรือเธอสักสองสามข้อ โดยพูดด้วยน้ำเสียงร่าเริงในขณะที่รู้จักเพื่อนใหม่คนนี้ มองหากิจกรรมสนุกๆ ใหม่ๆ ใกล้บ้านคุณ ไม่ว่าจะเป็นการแข่งขันเปตอง การประกวดร้องเพลงลูกทุ่ง หรืองานเทศกาลอาหารมังสวิรัติ หาอะไรใหม่ๆ ทำหรือสถานที่ใหม่ๆ แล้วชวนเพื่อนไปด้วยกัน มองกิจกรรมเหล่านี้เป็นการผจญภัยใหม่ๆ เลย  แต่ถ้าสิ่งนั้นทำให้คุณรู้สึกอึดอัดมาก ไม่ว่าจะเป็นการย่างหมูหรือแข่งท่องกลอน ก็คิดแง่ดีเข้าไว้ ลองคิดสิว่าคุณจะได้เจอคนใหม่และน่าตื่นเต้นมากแค่ไหนถ้าได้ทำอะไรที่ไม่เคยทำมาก่อน ชวนเพื่อนไปร่วมผจญภัยด้วยกัน บอกพวกเขาว่ามันสนุกมากที่ได้ลองทำสิ่งใหม่ ไม่ว่าจะเป็นการเรียนภาษาใหม่ หรือไปวิ่ง 5 กิโลเมตร การผลักดันให้ตัวเองทำอะไรใหม่ๆ ได้นั้นจะทำให้คุณเป็นคนที่สนุกสนานมากขึ้น ยิ่งทำอะไรเป็นหลายอย่างแล้ว คุณก็จะเป็นคนคล่องแคล่วมากขึ้น เพราะคุณจะมีประสบการ์ที่จะไปเล่าให้เพื่อนๆ ฟังมากขึ้นยังไงล่ะ ลองทำสิ่งเหล่านี้ดู  เล่นโยนลูกบอลทีละหลายลูก เต้นบอลรูม ฮิพฮอพ หรือระบำหน้าท้อง ทำพาสต้าเองทุกขั้นตอน เรียนการแสดง เรียนท่ายิมนาสติกพื้นฐาน ฝึกแสดงมายากลด้วยไพ่ ฝึกอ่านไพ่ทาโร่ ไม่ว่าจะเป็นการเต้นอยู่คนเดียวเหมือนคนติงต๊องที่งานปาร์ตี้ พยายามเต้นท่าเดียวกับเพื่อนที่คุณเองก็ไม่แน่ใจว่าทำยังไง หรือเต้นรำเป็นคู่ สิ่งที่สำคัญที่สุดคือคุณได้ออกไปแล้วใช้เวลาอย่างสนุกสนาน  ถ้าคุณเหวี่ยงแขนขาไปมา ตะโกนร้องเพลงโปรด สะบัดผมสักนิด คนอื่นๆ จะเริ่มสนุกสนานไปกับคุณด้วย ชวนเพื่อนขี้อายออกมาเต้นกับคุณแล้วทำให้พวกเขาเห็นเลยว่าพวกเขาสามารถใช้เวลาอย่างสนุกสนานได้ขนาดไหน ไม่ว่าจะเป็นกลัวความสูง กลัวตัวตลก หรือหมาตัวเล็กๆ ลองพยายามต่อสู้กับความกลัวนั่นแล้วก้าวข้ามมันไปให้ได้อย่างเข็มแข็ง แล้วคุณจะตื่นเต้นกับสิ่งที่คุณทำได้  สร้างนิสัยในการเปิดรับกิจกรรมใหม่ๆ คุณอาจจะปฏิเสธคำชวนไปปีนเขากับเพื่อนที่เป็นนักปีนตัวยง หรือคนที่ชอบวาดสีน้ำมันมากเพราะคุณไม่เคยทำสิ่งเหล่านี้มาก่อน คุณควรตอบตกลงแล้วดูว่าคุณทำได้ดีแค่ไหนครั้งต่อๆ ไป ครั้งต่อไปที่ไปปาร์ตี้หรืองานที่รวมคนเยอะๆ มองหาคนที่คุณคิดว่าจะมีอะไรที่เหมือนกันน้อยที่สุด เข้าไปแนะนำตัวแล้วคอยดูว่าคุณจะได้เรียนรู้อะไรใหม่มากแค่ไหน ถ้ามีคนบนเวทีถามหาอาสาสมัคร ไม่ต้องกลัวที่จะยกมือ หรือถ้าไปคอนเสิร์ตก็สนุกให้สุดเหวี่ยงไปเลย ใส่อะไรบ้าๆ ที่ทำให้รู้สึกดี ร้องคาราโอเกะเพลงที่คุณอาจจะร้องได้เพี้ยนสุดๆ หรือแม้กระทั่งจัดปาร์ตี้ด้วยธีมไร้สาระ ทำอะไรก็ได้ที่สนุก! ใครๆ ก็ชอบความรู้สึกปลอดภัยและผ่อนคลายเวลาอยู่กับเพื่อนๆ ทั้งนั้น รวมทั้งความรู้สึกว่าเพื่อนของเราพร้อมเสมอที่จะทำอะไรสนุกๆ ดังนั้นคุณควรจะแสดงให้เพื่อนๆ เห็นว่าคุณพร้อมที่จะเล่นสนุกและทำให้คนรอบตัวมีความสุข ทำตัวสบายๆ และคนอื่นจะรู้สึกเหมือนกันด้วย  ชื่นชมคนอื่นๆ เพราะสิ่งนี้จะแสดงให้คนรอบตัวเห็นว่าคุณใส่ใจและคอยดูพวกเขาอยู่ หัวเราะเยอะๆ ใช้ภาษากายที่เปิดรับและผ่อนคลายเพื่อให้ทุกคนเห็นว่าคุณพร้อมสำหรับทุกอย่างเสมอ พยายามทำตัวสบายๆ ให้มากที่สุด ถ้าคุณเกร็งตลอดเวลา เพื่อนก็จะเป็นไปด้วยนะ ดังนั้นอย่าทำเลย! มองตาพวกเขา เก็บมือถือไว้ก่อน แล้วทำให้คนรอบตัวรู้สึกว่าตัวเองสำคัญ ถ้าคุณดูเหมือนยุ่งและมีอะไรมากมายอยู่ในหัวละก็ คนอื่นๆ จะไม่กล้าปล่อยตัวสบายๆ และสนุกสนานเมื่ออยู่กับคุณ มองคนอื่นด้วยสายตาที่แสดงว่าคุณเห็นด้วยกับพวกเขา อย่าทำให้พวกเขาคิดว่าคุณเหนือกว่าหรือกำลังตัดสินพวกเขาอยู่ เพราะจะมีแนวโน้มน้อยลงที่พวกเขาจะผ่อนคลายเมื่ออยู่กับคุณ ถ้าคุณไม่กลัวว่าคนอื่นจะมองว่าคุณงี่เง่าหรือไร้สาระ คนอื่นก็อยากจะเที่ยวเล่นกับคุณแล้วแหละ ลองดูวิธีการที่จะเป็นคนตลกเหล่านี้ดูสิ  เลียนแบบคนที่คุณและเพื่อนๆ รู้จักกันหมดไม่ว่าจะเป็นครูหรือเพื่อนร่วมงาน โดยทำให้เหมือนที่สุด (หรือไม่เหมือนเลยสักนิด) เต้นแร้งเต้นกา ทำเป็นคิดว่าตัวเองเป็นนักเต้นที่เก่งที่สุดเลย ร้องเพลงที่ชอบร้องแบบฮาๆ ใส่เสื้อผ้าตลกๆ หรือเสื้อยืดที่เขียนคำฮาๆ อย่ากลัวที่จะพูดมุกเปิ่นๆ หรือสำนวนตลกๆ ถ้าคุณยังไม่เคยทำอะไรบางอย่างละก็ ถึงเวลาแล้วล่ะที่จะลอง! ทดลองอะไรใหม่ๆ โดยไม่ต้องวางแผนล่วงหน้าแทนที่จะมัวแต่อ้างนู่นอ้างนี่ ยิ่งถ้าคุณเป็นคนริเริ่มคิดกิจกรรมใหม่ๆ ละก็ เพื่อนๆ ก็จะยิ่งมองว่าคุณเป็นคนที่อยู่ด้วยแล้วสนุก  ตอบ “ตกลง” มากขึ้น แทนที่จะพูดว่า “ไม่ล่ะ เพราะฉัน...” ลองทำอะไรที่ใหม่และท้าทาย ดูส่วนสุดท้ายของบทความนี้เพื่อรวบรวมไอเดียใหม่ๆ ไปใช้ ทุกคนล้วนมีวันที่รู้สึกไม่ดีกันทั้งนั้น ดังนั้นคุณควรเลือกที่จะพูดถึงสิ่งที่ดีในชีวิตและสิ่งที่คุณตั้งตารอ แทนที่จะเป็นสิ่งเล็กๆ ที่ทำให้คุณรำคาญใจ ทำแบบนี้จะช่วยให้บรรยากาศการพูดคุยระหว่างคุณกับคนอื่นๆ ดีขึ้น อีกทั้งยังทำให้พวกเขาอยากอยู่กับคุณมากขึ้น  ถ้าคุณเผลอพูดอะไรที่ไม่ดีออกไป พยายามเสริมคำพูดดีๆ อีกสองอย่าง ถ้าเพื่อนของคุณกำลังเศร้าหรือผิดหวัง คุณควรช่วยให้กำลังใจพวกเขาแทนที่จะเศร้าไปด้วย ไม่จำเป็นต้องแสร้งทำหรือแกล้งยิ้มถ้าคุณกำลังรู้สึกแย่ อย่างไรก็ตาม ถ้าคุณเพียงแค่รู้สึกหงุดหงิดใจนิดหน่อยหรือรู้ว่าสิ่งที่กวนใจอยู่นั้นไม่ใช่เรื่องใหญ่อะไร ก็ลองพยายามคิดบวกดีกว่า  ถ้าคุณมีวันที่แย่มากๆ แค่เอ่ยถึงมันแล้วก้าวต่อไปด้วยคำพูดเชิงบวก เช่นพูดว่า "วันนี้ทุกอย่างวุ่นวายไปหมด แต่ฉันก็ยังมองโลกสดใสอยู่นะ!" เวลาอยู่กันเป็นกลุ่ม คอยดูว่าคนส่วนใหญ่นั้นพอใจที่จะอยู่ด้วยกันหรืออย่างน้อยก็เริ่มทำความรู้จักกันบ้าง ถ้าไม่มีใครเริ่มคุณก็เป็นคนที่เชื่อมสัมพันธ์เลยสิ ทำให้เพื่อนของคุณได้รู้จักกันและสนิทกัน แม้ว่าคุณจะต้องลงแรงสักหน่อยก็ตาม  ใส่ใจรายละเอียดเรื่องนี้ ถ้าคุณอยู่กับเพื่อนสองคนที่ดูเหมือนว่าไม่มีอะไรที่คล้ายกันเลย ลองพูดถึงสิ่งที่ทั้งสองสนใจเหมือนกันเพื่อช่วยให้พวกเขาสนิทกันมากขึ้น ถ้าคุณมีเพื่อนสองคนที่เข้ากันไม่ค่อยได้อยู่ ลองพูดถึงสิ่งดีๆ เกี่ยวกับเพื่อนอีกคนให้อีกคนฟังสิ จะได้ทำให้รู้สึกดีต่อกันมากขึ้น ช่วยให้คนสนิทกันมากขึ้นโดยการแนะนำกิจกรรมสนุกๆ ที่ทุกคนอยากทำ เช่น เล่นโบว์ลิ่งหรือเล่นวิ่งไล่จับ ยิ่งกิจกรรมนั้นสนุกมากเท่าไหร่ก็ยิ่งดี
ถามเพื่อนๆ เกี่ยวกับเรื่องที่น่าสนใจ. อย่าบ่นมากเกินไป. เปิดใจ. หัวเราะสิ่งที่ตัวเองทำ. เจอคนใหม่ๆ. ไปที่ใหม่ๆ ในเมืองหรือบริเวณที่อยู่อาศัย. ก้าวออกจากคอมฟอร์ทโซน. เต้นแม้ว่าจะเต้นไม่เป็นก็ตาม. เอาชนะความกลัว. ผ่อนคลาย. ใส่ใจเพื่อนๆ. เล่นมุกตลกเยอะๆ. ทำอะไรที่แปลกใหม่. ทำให้ทุกอย่างเป็นแง่ดี. พาเพื่อนมาเจอกัน.
https://www.wikihow.com/Be-Fun-to-Be-With https://www.wikihow.com/Be-Fun-to-Be-With https://www.wikihow.com/Be-Fun-to-Be-With
Saying the Right Thing Doing Fun Things Being Fun